Source: http://baulek.tripod.com/balapszab.html
Timestamp: 2018-06-20 10:59:08
Document Index: 3862395

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

1054 Budapest, Kálmán I. u. 16. III/2
ALAPÍTVA : 1995
I. PREAMBULUM.
Jelen alapszabály a szövetkezetekről szóló 1992. évi I. tv. (a továbbiakban: Sztv.) alapján magába foglalja a BAUMAG Stratégiai Fejlesztő Szövetkezet szervezetének, működésének és gazdálkodásának a szövetkezet céljait és adottságait figyelembe vevő legfontosabb szabályait a cégnyilvántartásról, a cégnyilvánosságról és a bírósági cégeljárásról szóló 1997. évi CXLV. törvény 29. § (2) bek-e szerint egységes szerkezetbe foglalva.
A BAUMAG Ingatlanfejlesztési Szövetkezet (a továbbiakban: szövetkezet) a szövetkezés szabadsága és az önsegély elvének megfelelően létrehozott közösség, amely a tagok vagyoni hozzájárulásával és személyes közreműködésével, felelősségével, demokratikus önkormányzat keretében a tagok érdekeit szolgáló tevékenységet folytat határozatlan ideig.
A szövetkezet kiemelt célja, hogy elsősorban a tagok megtakarításait a tagok javára, a szükséges szakértelmet biztosítva, a vonatkozó jogszabályok és a tisztességes üzleti verseny keretei között lehetséges legnagyobb profit elérése érdekében befektesse.
II. A SZÖVETKEZET NEVE.
III. A SZÖVETKEZET RÖVIDÍTETT NEVE.
IV. A SZÖVETKEZET SZÉKHELYE, TELEPHELYEI, FIÓKTELEPHELYEI.
Székhely: I054 Budapest, Kálmán I. u. 16.
Telephelyek, fióktelephelyek:
1024 Budapest, Káplár u. 2/a
1 1 13 Budapest, Bocskai út 37.
1035 Budapest, Szentendrei út 4.
8900 Zalaegerszeg, Mártírok út 12-14.
9022 Győr, Liszt F. u. 24.
2040. Budaörs, Kamaraerdei út I 1.
2400 Cegléd, Kossuth tér 6.
6500 Baja, Déry Frigyes sétány 13.
1173 Budapest, Pesti út 161.
9700 Szombathely, Hefele M. u. 1B
3525 Miskolc, Szentpáli u. 5.
V. A SZÖVETKEZET TEVÉKENYSÉGI KÖREI (TEÁOR'03).
70.11 Ingatlanberuházás, -eladás
70.I2 Ingatlanforgalmazás
70.31 Ingatlanügynöki tevékenység
71.10 Gépkocsikölcsönzés
71.21 Egyéb szárazföldi jármű kölcsönzése
71.22 Vízi jármű kölcsönzése
71.23 Légi jármű kölcsönzése
VI. A SZÖVETKEZETI ÖNKORMÁNYZAT TARTALMA.
A szövetkezet tagsága - a jogszabályok keretei között -
maga dönt a szövetkezet működésének, gazdálkodásának és a
tagok érdekeit szolgáló más tevékenységének minden kérdésében,
választás útján létrehozza a Sztv. által kötelezően előírt, továbbá a saját szükségletei által igényelt testületi szerveket,
megalkotja a Sztv. által kötelezően előírt, továbbá a saját szükségletei által igényelt önkormányzati szabályokat,
ellenőrzi a szövetkezet szerveinek működését, tisztségviselőinek tevékenységét,
beszámoltatja a tisztségviselőket és a vezetőket.
VII. A SZÖVETKEZETI TAGSÁGI VISZONY.
A./ A tagsági viszony létrejötte.
A szövetkezetnek minden 14. életévét betöltött olyan személy tagja lehet, akinek a tagfelvételi kérelmét az Igazgatóság elfogadja azzal, hogy a 14. életévét betöltött kiskorú tagfelvételéhez törvényes képviselőjének hozzájárulása is szükséges.
A szövetkezetnek jogi személyek és jogi személyiség nélküli társaságok is tagjai lehetnek azzal, hogy a természetes személy tagok száma a szövetkezet tagjai 50 %-át meg kell haladja.
A tagfelvételről az Igazgatóság dönt a felvételi kérelem írásbeli benyújtását követő legközelebbi ülésén a Sztv. 42. § (1) bek.-ének figyelembevételével.
A döntésről a belépni szándékozó személyt értesíteni és a közgyűlést tájékoztatni kell.
A tagsági viszony a felvételről szóló határozatban megállapított időpontban jön létre.
A felvételi kérelmet elutasító döntés ellen a közgyűléshez lehet fordulni, mely a következő ülésén dönt a fellebbezés tárgyában. A közgyűlés döntése ellen további jogorvoslati lehetőségnek helye nincs.
A szövetkezet a tagokról nyilvántartást vezet, amely ellenkező bizonyításig igazolja a tagsági viszony keletkezésére, fennállására és megszűnésére vonatkozó adatokat.
B./ A tagok alapvető jogai és kötelezettségei
A szövetkezet minden tagjának joga, hogy
részt vegyen a szövetkezet tevékenységében és személyes közreműködésének, vagyoni hozzájárulásának és egyéb érdekeltségének megfelelően részesedjen a gazdálkodás eredményéből,
igénybe vegye a szövetkezet által a tagok részére rendszeresített szolgáltatásokat, és élvezze a szövetkezés egyéb előnyeit,
tisztséget viseljen a szövetkezetben; a jogi személy tag képviselőjét ez a jog nem illeti meg,
a tisztségviselőktől és a vezetőktől felvilágosítást kérjen a szövetkezetet érintő bármely kérdésről.
A tagsági viszonyon alapuló szervezeti jogok és a személyes közreműködéssel összefüggő jogok a vagyoni szolgáltatás mértékétől függetlenül egyenlők.
A szövetkezet minden tagjának alapvető kötelessége,
hogy teljesítse a vagyoni hozzájárulást, és vállalásának megfelelően részt vegyen a szövetkezetnek és önkormányzati szerveinek a tevékenységében,
a szövetkezet vagyonát gondosan kezelje és védje.
A tagok jelen alapszabályban nem szabályozott jogait és kötelességeit az egyéb szövetkezeti önkormányzati szabályzatok, továbbá a tagsági megállapodások határozzák meg.
C./ A tagsági viszony megszűnésének szabályai
A szövetkezeti tagsági viszony megszűnik, ha
· a tag meghal, a jogi személy megszűnik,
· a tag a szövetkezetből kilép,
· a tagot kizárják,
· a szövetkezet. gazdasági társasággá alakul át,
· a szövetkezet jogutód nélkül megszűnik.
A kilépési szándékot az Igazgatóságnak írásban kell jelenteni. A tagsági viszony az Igazgatóság elfogadó határozatában megjelölt időpontban, de legkésőbb a bejelentést követő 6. hónap utolsó napján szűnik meg.
A szövetkezet kizárhatja a tagot, ha a tag - neki felróható módon a szövetkezet érdekét súlyosan sértő vagy veszélyeztető magatartást tanúsít, vagy a tagsági viszonyból eredő kötelességeinek az erre irányuló írásbeli felszólítást követő 15 napon belül nem tesz eleget.
A kizárás tárgyában az Igazgatóság jogosult dönteni. Az Igazgatóság kizárást tárgyaló ülésére a tagot meg kell hívni.
A kizárásról indokolással ellátott határozatot kell hozni, s az érintett taggal írásban közölni. A kizárásról hozott határozat ellen a közgyűléshez lehet fordulni. A tag ezen jogát nem érinti a bírósági út igénybevételének lehetősége. A keresetindításnak halasztó hatálya van.
A tagsági viszony a kizárást kimondó határozat közlésétől számított 30. nap elteltével szűnik meg, kivéve, ha
a határozat későbbi időpontot állapít meg,
a határozat bírósági felülvizsgálatára 30 napon belül keresetet indítottak és a bíróság a kizárást kimondó határozatot megváltoztatja, vagy hatályon kívül helyezi,
a tag kérésére a közgyűlés a kizáró határozatot megváltoztatja
Ha a tagsági viszony a tag halála, a jogi személy tag megszűnése, a tag kilépése, a tag kizárása miatt szűnik meg, a volt taggal (örökössel) el kell számolni.
Az elszámolás során a tagsági megállapodás alapján a szövetkezet használatába adott vagyontárgyat a volt tag részére ki kell adni.
A kiadás időpontjára az alapszabály és a tagsági megállapodás irányadó. Ha ez az időpont a tagsági viszony megszűnésének időpontjánál későbbi, ezen időtartam alatt a vagyontárgy használatáért a volt tag részére díjat kell fizetni.
Ha a szövetkezet használatába adott vagyontárgy már nincs meg, vagy a kilépéskor már nincs a szövetkezet használatában, annak értékét kell a volt tag részére megtéríteni.
A volt tag részére a részjegye és a szövetkezeti üzletrésze után járó részesedés kifizetésének, továbbá a részjegye összege visszafizetésének legkésőbbi időpontja a tagsági viszony megszűnését követő mérleg-megállapító közgyűlés napját követő harmincadik nap.
VIII. A KÖZGYŰLÉS.
A szövetkezet legfőbb szerve a közgyűlés, melynek hatáskörébe tartozik
az alapszabály és más önkormányzati szabályzat megállapítása, módosítása,
a tisztségviselők megválasztása, felmentése, díjazásuk megállapítása,
a részjegy összegének és a szövetkezeti üzletrész névértékének megállapítása,
az éves gazdasági terv elfogadása, módosítása,
az éves beszámoló elfogadása, döntés az adózott eredmény felhasználásról vagy a veszteség fedezetének forrásáról,
döntés - az alapszabály keretei között - a fel nem osztható vagyon sorsáról,
a szövetkezet egyesülésének, szétválásának, átalakulásának, megszűnésének kérdésében való döntés,
belépés szövetkezetbe, gazdasági társaságba és kilépés onnan, továbbá a szövetkezet gazdasági társaság alapítása, ha a bevitt vagyoni érték a részjegytőke és üzletrésztőke együttes összegét meghaladja.
belépés érdekképviseleti szervbe és kilépés onnan,
tisztségviselő ellen kártérítési per indításának elhatározása,
mindaz, amit törvény vagy az alapszabály a közgyűlés hatáskörébe utal.
Soron kívül össze kell hívni a közgyűlést a Felügyelőbizottság írásbeli indítványára, vagy ha azt a tagok legalább tíz százaléka írásban, az ok megjelölésével indítványozza.
A közgyűlést az Igazgatóság hívja össze a szövetkezet székhelyén lévő hirdetőtáblán kifüggesztett hirdetmény útján.
A tagok legalább tíz százalékának írásbeli indítványára bármely ügyet fel kell venni a közgyűlés napirendjére.
A közgyűlés akkor határozatképes, ha azon a tagok legalább fele megjelent.
A tagot a közgyűlésen meghatalmazott személy is képviselheti.A tag által a képviselő részére adott meghatalmazást közokiratba vagy teljes bizonyító erejű magánokiratba kell foglalni.
Ha a szabályosan összehívott közgyűlés nem volt határozatképes, úgy ennek megállapítását követően ismételten, tizenöt napon belüli időpontra - hirdetményi úton (alapszabály VIII./3. pont) összehívott újabb közgyűlés a megjelent tagok számára tekintet nélkül határozatképes az eredeti napirend tekintetében, kivéve a szövetkezet egyesülése, beolvadása, szétválása, átalakulása, és megszűnése kapcsán meghozandó döntések esetét, valamint ha a Sztv. másként rendelkezik.
A közgyűlésen minden tagot egy - egy szavazat illeti meg.
A közgyűlés egyszerű szótöbbséggel dönthet úgy, hogy egyes kérdésekben titkos szavazást rendel el.
A közgyűlés határozatait - ha a Sztv., a jelen alapszabály, másként nem rendelkezik - a jelenlevő tagok egyszerű többségével nyílt szavazással hozza.
A közgyűlésen jelenlevő tagok 2/3-os szótöbbségű határozata szükséges az alábbi kérdésekben· az alapszabály és más önkormányzati megállapítása, módosítása,
A szövetkezet egyesülésének, szétválásának, átalakulásának, megszűnésének kérdésében való döntéshez az összes tag kétharmados szótöbbségével hozott határozat szükséges.
A közgyűlésről jegyzőkönyvet kell felvenni, mely tartalmazza
a megjelent (képviseltetett) tagok számát,
a tárgyalt ügyek, indítványok összefoglalását,
a szavazás eredményére vonatkozó adatokat, a határozatokat,
egyéb fontos eseményeket,
A jegyzőkönyvet a közgyűlés elnöke és a jegyzőkönyvvezető írja alá, s azt a közgyűlésen erre megválasztott két szövetkezeti tag hitelesíti.
IX. A SZÖVETKEZET TISZTSÉGVISELŐI.
A szövetkezet tisztségviselői az Igazgatóság elnöke és tagjai, a Felügyelőbizottság tagjai és elnöke.
A tisztségviselőket titkos szavazással kell megválasztani.
Nem lehet tisztségviselő
aki nem tagja a szövetkezetnek,
akit bíróság cselekvőképességet korlátozó vagy kizáró gondnokság alá helyezett,
akit bűncselekmény elkövetése miatt jogerősen végrehajtható szabadságvesztésre ítéltek, mindaddig, amíg a büntetett előélethez fűződő hátrányos jogkövetkezmények alól nem mentesül,
akit valamely foglalkozástól eltiltottak, az ítélet hatálya alatt az abban megjelölt tevékenységre,
Jelen alapszabály a Sztv. 37. szakasz /1/ bek.-ben foglalt tilalom alól felmentést ad.
Tisztségviselővé egy személy több szövetkezetnél és gazdasági társaságnál is megválasztható, a jelölt azonban a több tisztségre történő választásáról (jelöléséről) az érdekelt szövetkezeteket vagy gazdasági társaságokat előzetesen tájékoztatni köteles.
A tisztségviselők a hasonló feladatkört betöltő személyektől általában elvárható gondossággal kötelesek eljárni.
Kötelességeik megszegésével a szövetkezetnek okozott kárért a polgári jog általános szabályai szerint felelnek egyetemlegesen akkor is, ha egyébként a szövetkezettel munkaviszonyban állnak.
Nem terheli ezen felelősség azt a tisztségviselőt, aki a határozat ellen szavazott vagy az intézkedés ellen tiltakozott, és tiltakozását a felügyelőbizottságnak bejelentette.
A tisztségviselő kártérítésre kötelezése a bíróság hatáskörébe tartozik.
Megszűnik a tisztségviselő megbízatása
a közgyűlés által való felmentéssel,
ha az összeférhetetlenséget, vagy a kizáró okot annak felmerülésétől számított 15 napon belül nem szűnteti meg.
A tisztségviselők felmentéséről a közgyűlés titkos szavazással dönt.
X. A SZÖVETKEZET IGAZGATÓSÁGA, ELNÖKE.
A közgyűlés a szövetkezet tagjai közül a választás napjától 5 éves időtartamra három tagú - elnökből és két tagból álló - elnökséget választ. Az Igazgatóság elnöke egyúttal a szövetkezet elnöke is.
Az Igazgatóság tagjai 2000. május 30. napjától 5 évig
Balázs László elnök,
Patonay Istvánné igazgatósági tag,
2001. május 31. napjától 2005. május 30. napjáig
Hídvégi Béla igazgatósági tag,
Az Igazgatóság a vonatkozó jogszabályok, a jelen alapszabály, a közgyűlés határozatai figyelembevételével irányítja a szövetkezet tevékenységét, kialakítja és irányítja a szövetkezet munkaszervezetét, dönt minden olyan ügyben, amelynek eldöntése nem tartozik a közgyűlés, illetve a Felügyelőbizottság hatáskörébe.
A szövetkezet alkalmazottai felett a munkáltatói jogokat az elnök gyakorolja.
Az Igazgatóság köteles munkájáról évente a közgyűlésnek beszámolni.
a szövetkezet tevékenységének irányítása, szervezése, a működéshez
szükséges technikai és személyi feltételek biztosítása,
a szövetkezet célkitűzéseinek, vállalkozási projektjeinek kidolgozása,
a szövetkezet pénzügyi-számviteli, adózási, társadalombiztosítási kötelezettségei
teljesítéséről, továbbá a szükséges nyilvántartások vezetéséről történő gondoskodás,
az üzleti év lezárásához a vonatkozó jogszabályok szerint szükséges éves beszámoló-
mérleg, valamint egyéb okiratok összeállítása; javaslattétel a mutatkozó adózott eredmény felhasználására,
a Határozatok Könyvének vezetése,
a fentieken túl minden olyan ügy, amelyet jogszabály, vagy a közgyűlési határozat a feladatává tesz.
Az Igazgatóság üléseit az elnök hívja össze.
Az összehívást a két másik tag - az ok és cél megjelölésével - az elnöktől bármikor kérheti.
Ha az elnök ezen kérelemnek nyolc napon belül nem tesz eleget, úgy az ülés összehívására a kérelmezők jogosultak.
Az Igazgatóság határozatképes, ha az ülésen mindhárom tagjelen van.
Az igazgatósági ülésen tanácskozási joggal jogosult részt venni a Felügyelőbizottság elnöke, vagy az általa meghatalmazott tagja.
Az igazgatóság a határozatait egyszerű szótöbbséggel hozza. Szavazategyenlőség esetén az elnök szavazata dönt.
Az igazgatóság tagjai (ideértve az elnököt is) képviselik a szövetkezetet armadik személyekkel szemben, valamint a bíróságok és más hatóságok előtt. Képviseleti jogosítványaikat a szövetkezet alkalmazottjaira jogosultak átruházni.
a közgyűlés, valamint az Igazgatóság határozatainak megfelelően irányítja a szövetkezet tevékenységét,
gyakorolja az alapszabályban hatáskörébe utalt jogokat,
dönt minden olyan ügyben, amely nem tartozik a szövetkezet más tisztségviselőjének, vagy valamely testületének hatáskörébe.
évente egyszer beszámol a közgyűlésnek a szövetkezet vagyoni, pénzügyi, jövedelmi helyzetéről, valamint saját tevékenységéről,
munkáltatói jogokat gyakorolja a szövetkezet alkalmazottai tekintetében
szervezi, irányítja az Igazgatóság munkáját,
összehívja igazgatósági ülést,
Megbízatásuk ellátásáért az igazgatóság tagjai a közgyűlés által elfogadott mértékű tiszteletdíjban részesülnek.
XI. A FELÜGYELŐBIZOTTSÁG.
A szövetkezetnél öt főből álló Felügyelőbizottság működik.
A Felügyelőbizottság tagjai közül a közgyűlés elnököt választ.
A Felügyelőbizottság ellátja a tagok tulajdonosi és önkormányzati érdekeinek képviseletét, és ennek érdekében folyamatosan ellenőrzi a szövetkezet tevékenységét, illetve testületeinek és tisztségviselőinek munkáját.
a szövetkezet szerveinek működésével és a gazdálkodással kapcsolatos bármely ügyet megvizsgálhat,
az Igazgatóságot felhívhatja, hogy a jogszabályoknak, az alapszabálynak, vagy más önkormányzati szabályzatnak megfelelően járjon el,
indítványozhatja az Igazgatóság egészének vagy egyes tagjainak felmentését, felelősségre vonását és a közgyűlés összehívását,
összehívja a közgyűlést, ha az Igazgatóság nem tesz eleget ez irányú kötelezettségének,
az éves beszámoló alapján véleményt nyilvánít a gazdálkodásról (mely nélkül érvényes határozat nem hozható), a közgyűlés elé terjesztett más beszámolókról és jelentésekről,
javaslatot tesz a közgyűlésnek a tisztségviselők díjazásának megállapítására,
tevékenységéről a közgyűlésnek évente legalább egyszer beszámol.
A Felügyelőbizottság tagjai a közgyűlésen jelen lehetnek és felszólalhatnak.
A Felügyelőbizottság jogosult a szövetkezet irataiba betekinteni, továbbá a tisztségviselőktől, alkalmazottaktól és tagoktól felvilágosítást kérni, mely felvilágosítás megadása kötelező.
A szövetkezet illetékes testületi szervei kötelesek a felügyelőbizottság javaslatait, indítványait érdemben megtárgyalni és azok tárgyában határozni.
A külön jogszabály szerint ellenőrzésre jogosult állami szervezek az ellenőrzés megkezdéséről kötelesek a Felügyelőbizottságot értesíteni és annak közreműködését az eljárás során lehetővé tenni.
A Felügyelőbizottság üléseit az elnök hívja össze.
Az összehívást a két másik tag - az ok és cél megjelölésével - az elnöktől bármikor kérheti. Ha az elnök ezen kérelemnek nyolc napon belül nem tesz eleget, úgy az ülés összehívására a kérelmezők jogosultak.
A Felügyelőbizottság határozatképes, ha az ülésen legalább három tag jelen van.
A szövetkezet Felügyelőbizottságának tagjai 2001. május 31. napjától 5 évig:
Divisch János (an: Szabó Mária, 2049 Diósd, Vadvirág u. 8.)
Strack János (an: Wald Erzsébet, 1033 Budapest, Kaszásdűlő u. 1.)
Szedrei István (an: Szegedi Mária, 1 163 Budapest, Sashalmi sétány 10.)
Csiszár Géza (an: Bordó Etelka, 1 1 I 5 Budapest, Frankó u. 12/b) Eb elnöke.
2003. május 28 napjától a felügyelő bizottság megbízatásának lejártáig felügyelő bizottsági tag dr. Németh József (an: Bertók Gizella, 1044 Budapest, Nagyszombati u. 15.).
XII. A SZÖVETKEZET CÉGJEGYZÉSE.
A szövetkezet cégjegyzése akként történik, hogy a szövetkezet előírt, előnyomott, előbélyegzett cégszövegéhez a szövetkezet Igazgatóságának tagjai közül Balázs László képviseletre felhatalmazott szövetkezeti elnök és Patonay Istvánné képviseletre felhatalmazott gazgatósági tag önállóan, illetve a képviseletre felhatalmazott igazgatósági tagok által aláírásra felhatalmazott munkavállalók közül ketten együttesen csatolják aláírásukat a hitelesített aláírási címpéldányon alkalmazott formában.
XIII. A TAGOK ÉS A SZÖVETKEZET KÖZÖTTI VAGYONI VISZONYOK
A./ A részjegy.
A szövetkezet tagjai legalább 1 (egy) darab, 1.000.-Ft (egyezer forint) összegű részjegyet jogosultak és kötelesek jegyezni.
A tag köteles a jegyzett részjegy teljes összegét az Igazgatóság által meghatározott határidőn belül, de legkésőbb a belépéstől számított egy éven belül befizetni.
A részjegy másra nem ruházható át, és a tagnak harmadik személlyel szemben fennálló kötelezettsége miatt bírósági végrehajtás alá nem vonható.
A részjegy a szövetkezet adózott eredményéből részesedésre jogosít.
Amennyiben a tagsági viszony a tag halála, jogi személy tag megszűnése, a tag kilépése vagy kizárása miatt szűnik meg, a volt tagot (örökösét) részjegyének összege illeti meg, ha a részjegytőkét veszteség fedezetére nem használták fel.
A volt tag igényt tarthat továbbá a közgyűlés által ilyen célra létesített külön tartalék ráeső részére is.
B./ Az üzletrész.
A szövetkezeti üzletrész olyan átruházható, örökölhető értékpapír, mely a szövetkezet adózott eredményéből évente részesedésre jogosít.
Az üzletrész után tilos kamatot fizetni.
A szövetkezet - nem kizárólagosan - az eredménytartalékából és a tőketartalékból a közgyűlés döntése szerint
üzletrésztőkét képezhet, melyből tagjainak üzletrészt juttathat, illetve
üzletrésztőkét növelhet, melynek összege az üzletrész-tulajdonosok között az üzletrészek arányában kerül felosztásra.
A közgyűlés döntése alapján az üzletrésztőkenövelés esetén az üzletrésszel nem rendelkező tag részére is juttatható üzletrész.
Ha az üzletrész tulajdonosa üzletrészét kívülállóra kívánja átruházni, a szövetkezet tagjait, a szövetkezetet elővásárlási jog illeti meg ebben a sorrendben.
A fentiek szerint átruházni szándékozó üzletrész-tulajdonos köteles a vételi ajánlatot az elővásárlásra jogosultakkal közölni. Az elővásárlásra jogosult személyek a vételi ajánlat teljes terjedelmű közlésétől számított 30 napon belül nyilatkozhatnak arról, hogy élni kívánnak-e ezen jogukkal.Amennyiben nem nyilatkoznak, úgy kell tekinteni, hogy az átruházáshoz hozzájárultak.
Az átruházást és öröklést a szövetkezet Igazgatóságának haladéktalanul be kell jelenteni.
A tisztségviselő üzletrészének szövetkezet által történő megvásárlásáról a közgyűlés dönt.
A szövetkezeti üzletrészek tulajdonosairól és az üzletrészek névértékéről a szövetkezet nyilvántartást vezet.
C./ A tag más vagyoni hozzájárulásai.
Az önkormányzati szabályzat, a közgyűlési-, igazgatósági határozatok keretei között a szövetkezet tagja a részjegy jegyzésén felül más formájú vagyoni hozzájárulást is teljesíthet, és a szövetkezetnek kamat ellenében kölcsönt nyújthat.
A szövetkezet által alkalmazható vagyoni hozzájárulás formák - nem teljes körűen felsorolva - a következők:
A szövetkezet a Sztv. 55. § (1) bek-én túl az 54. §-a alapján üzletrésztőkét képezhet az igazgatóság által elfogadott szabályzat szerint. Az üzletrész névértéke - a közgyűlés döntése szerint - l.-Ft, illetve annak többszöröse. Az üzletrész névértékének vételárát a tag köteles az üzletrész vásárlásakor egyösszegben megfizetni. Az egyes tagok által megvásárolható üzletrészek száma nem korlátozott.
A szövetkezet igazgatósága a Sztv. 54. §-a alapján célrészjegytőkét képez a tárgybani közgyűlés napján meglévő saját tőkéjének mértékéig. A célrészjegy névértéke - az igazgatóság döntése szerint - l.-Ft, illetve annak többszöröse. A célrészjegy névértékének vételárát a tag köteles a célrészjegy vásárlásakor egyösszegben megfizetni. Az egyes tagok által megvásárolható célrészjegy száma nem korlátozott.
A szövetkezet közgyűlése a tagjaitól tagi kölcsönt vehet igénybe. Az egy tagtól felvehető kölcsön nem korlátozott. A tagi kölcsön futamidejét, a kölcsönösszeg után járó kamat mértékét és az egyéb feltételeket az Igazgatóság által elfogadott keretek között a taggal kötött írásbeli szerződésben kell rögzíteni.
A szövetkezet - az Igazgatóság döntésének megfelelően - a tagjai tulajdonában álló per-, teher- és igénymentes ingatlant, ingóságokat, illetve vagyoni értékű jogokat megvásárolhatja, bérbe- haszonbérbe vagy egyéb jogcímen használatba veheti. A jogügyletet írásba kell foglalni, mely okiratban kell rendelkezni a szerződésekre vonatkozó alaki és tartalmi feltételeken túl az ellenértékről, mely lehet készpénz, egyéb ingatlan, vagy ingóság, vagy az Igazgatóság által meghatározott feltételű kamatozó vagyonjegy.
A fentiek alapján a tag részére juttatott üzletrészre, célrészjegyre, vagyonjegyre vonatkozóan a Sztv. rendelkezéseinek keretein belül elsőbbségi jogok is kiköthetőek.
A fentieken kívül a szövetkezet Igazgatósága jogosult egyéb vagyoni hozzájárulások formáit is meghatározni. A vagyoni hozzájárulás befizetésének, teljesítésének, felhasználásának, felmondásának és visszafizetésének rendjét, továbbá az utánuk járó részesedés (kamat) mértékét - az önkormányzati szabályzatban meg nem határozott részletek tekintetében - a tag és a szövetkezet közötti írásbeli megállapodásba kell foglalni.
A tag a vagyoni hozzájárulása értékének erejéig - az Igazgatóság hozzájárulásával -részjegyet igényelhet.
D./ Juttatások és támogatások a tagok részére.
A szövetkezeti szolidaritás elvének megfelelően a szövetkezet a közgyűlés által évente meghatározott és ezen célra elkülönített forrásból a tagjait és azok özvegyeit, árváit anyagi segítségben és szolgáltatásban részesíti, és támogatja a művelődésüket, sporttevékenységüket.
A juttatások odaítéléséről az Igazgatóság dönt.
A szövetkezet a tagjai részére tagi kölcsönt nyújthat. Az egy tag részére nyújtott tagi kölcsön nem korlátozott. A tagi kölcsön futamidejét, a kölcsönösszeg után járó kamat mértékét és az egyéb feltételeket az Igazgatóság által elfogadott keretek között a taggal kötött írásbeli szerződésben kell rögzíteni.
XIV. A TÁRSULAT GAZDÁLKODÁSA.
A szövetkezet gazdálkodására, tevékenysége számviteli elszámolására valamint beszámolási kötelezettségére a vonatkozó számviteli és egyéb jogszabályok, az alapszabály, a közgyűlés határozatai irányadók.
A szövetkezet a tulajdonában álló és a tagok vagy mások által használatba adott vagyoni eszközökkel önállóan gazdálkodik, adózott eredményével a Sztv. keretei között szabadon rendelkezik.
A szövetkezet tagjai a szövetkezet gazdasági tevékenységében vállalkozási, illetve munkaviszony keretében jogosult részt venni a Sztv. 63-66. §-aiban foglaltak szerint.
XV. A FELELŐSSÉGRE VONATKOZÓ SZABÁLYOK.
Az szövetkezet a vagyonával felel a tartozásaiért. A szövetkezet vagyona: a részjegytőke, az üzletrésztőke, a tagok egyéb vagyoni hozzájárulása formájában a szövetkezet tulajdonába kerülő vagyon, az eredménytartalék, a fel nem osztható vagyon és a szabad vagyoni eszközök.
A tag a saját vagyonával és a szövetkezettől járó munkadíjával nem felel a szövetkezet tartozásaiért.
A szövetkezet a tagjának jogellenesen okozott kárért a polgári jogi felelősség általános szabályai szerint tartozik helytállni.
A szövetkezet - vétkességére tekintet nélkül - köteles megtéríteni tagjainak azt a kárt, amely
a tagot a munkaviszony jellegű jogviszony keretében történő munkavégzés során, vagy a szövetkezet közvetlen irányítása és felügyelete mellett végzett saját gazdasági tevékenysége közben érte, továbbá
a munkahelyre szokásosan bevitt dolgokban keletkezett.
Nem terheli a szövetkezetet a fenti felelősség, ha bizonyítja, hogy a kárt működési körén kívül eső elháríthatatlan ok, vagy kizárólag a tag elháríthatatlan magatartása okozta.
Ennek hiányában is mentesül a szövetkezet a kár azon részének megtérítése alól, amelyet a tag vétkes magatartása idézett elő.
A tag a szövetkezetnek okozott kárért - a munkaviszony jellegű jogviszony keretében történő munkavégzéssel összefüggésben okozott kár kivételével - a polgári jog szabályai szerint felel.
A szövetkezet alkalmazottainak felelősségére, valamint a szövetkezet által alkalmazottainak okozott kárért fennálló felelősségre a Munka Törvénykönyve rendelkezései alkalmazandók.
XVI. A SZÖVETKEZET MEGSZŰNÉSE.
a közgyűlés - az összes tag kétharmados szótöbbségével - elhatározza jogutód nélküli megszűnését,
más szövetkezettel egyesül, abba beolvad, szétválik, vagy gazdasági társasággá alakul át,
tagjainak száma öt alá csökken, s a szövetkezet hat hónapon belül nem jelenti be a cégbíróságnak a kötelező legkisebb taglétszám elérését, és emiatt, vagy más okból a cégbíróság megszűntnek nyilvánítja.
a bíróság felszámolási eljárás során megszűnteti,
A szövetkezet jogutód nélküli megszűnésekor - kivéve a felszámolás esetét -végelszámolásnak van helye, melyet a szövetkezet Igazgatósága végzi az 1991. évi IL. tv. vonatkozó rendelkezései szerint.
A végelszámolás befejezése után fennmaradó vagyoni eszközöket a tagok és a nem tag üzletrész-tulajdonosok között - részjegyük, más vagyoni hozzájárulásuk és üzletrészük arányában - fel kell osztani, és részükre ki kell fizetni. A fel nem osztható vagyonrészt a megszűnésről szóló határozatban megjelölt szövetkezeti célra kell felhasználni.
XVII. TÖRVÉNYESSÉGI FELÜGYELET, IGÉNYÉRVÉNYESÍTÉSI SZABÁLYOK.
A szövetkezet törvényességi felügyeletét a Pest Megyei Bíróság, mint Cégbíróság látja el a cégnyilvántartásról szóló jogszabályok szerint.
Ha a szövetkezet tagja sérelmet szenvedett - ide nem értve a munkaviszony jellegű jogviszony keretében történő munkavégzéssel kapcsolatos sérelmet - a szövetkezet vagy szervei által hozott olyan határozatok folytán, amely a Sztv. rendelkezéseibe, más jogszabályba, jelen alapszabályba, illetve egyéb önkormányzati szabályzatba ütközik, a tag kérheti a bíróságtól a jogsértő határozat felülvizsgálatát - a jogsértő határozat meghozatalától, a kizárást kimondó határozatnak a tag részére történő kézbesítésétől számított 30 napos jogvesztő határidő alatt.
A tag a perindítás előtt a jogsértést köteles a Felügyelőbizottságnak bejelenteni.
A szövetkezet első üzleti éve a tevékenység megkezdésétől (1995. március 01.) I995. december 31. napjáig tartott, míg az ezt követő üzleti évei a tárgyév január 1. napjától december 3 I. napjáig tartanak.
Ha nincs törvényes nyilvánosságra hozási vagy közlési kötelezettség, avagy nem az üzlet lebonyolításához szükséges, úgy a tagok a szövetkezet ügyeit kötelesek szigorúan bizalmasan, üzleti titokként kezelni.
A jelen alapszabályban nem, vagy másképpen nem szabályozott feltételekre a Preambulumban megjelölt, valamint az egyéb vonatkozó jogszabályok rendelkezései irányadók.
Ezen egységes szerkezetbe foglalt alapszabályt a szövetkezet 2003. május 28. napján
megtartott közgyűlésén a tagok egyhangúlag elfogadták.